Pedro Sanchez a fost reales în fruntea Partidului Socialist. Persoane din anturajul său, vizate de dosare penale
Premierul spaniol Pedro Sanchez a fost reales duminică în fruntea Partidului Socialist al Muncitorilor Spanioli (PSOE) în urma unui congres organizat la Sevilla, unde nu a avut contracandidat și care a fost dominat de cazuri de corupție ce îi vizează pe mai mulți dintre apropiații săi, transmite agenția de presă AFP, citată de Agerpres.